**IZVAJALCEM ZDRAVSTVENIH STORITEV NA PRIMARNEM NIVOJU 0072-5/2023-DI/6**

**SOCIALNOVARSTVENIM ZAVODOM IN**

**ZAVODOM ZA VZGOJO IN IZOBRAŽEVANJE**

**DOBAVITELJEM MEDICINSKIH PRIPOMOČKOV**

**OBMOČNIM ENOTAM ZZZS**  **27. marec 2023**

**ZADEVA: Okrožnica MP št. 3/2023, novela Pravil OZZ in novela Sklepa o zdravstvenih stanjih in**

 **drugih pogojih – uvedba sprememb 10. 5. 2023**

Z Okrožnico št. 1/2023 je ZZZS napovedal, da bo s 10. 5. 2023 ZZZS uvedel še:

* spremembo pri predpisovanju na mesečno zbirno naročilnico, da se bodo predpisovale podskupine za srednjo, težko, zelo težko stopnjo inkontinence ter otroške plenice (III-VI)
* Ponovno izdajo potrošnih materialov za inhalatorje pri dobavitelju
* Električne negovalne postelje z dodatki - opozorilo
1. **MP pri inkontinenci in težavah z odvajanjem seča**
	1. **Spremembe pri predpisovanju na mesečno zbirno naročilnico**

Pri predpisu MP za inkontinenco na mesečne zbirne naročilnice v socialnovarstvenih zavodih in zavodi za vzgojo in izobraževanje se **od 10. 5. 2023** določajo enake podskupine za srednjo, težko, zelo težko stopnjo inkontinence ter otroške plenice kot na običajno naročilnico, to so podskupine od tri do šest (III - VI) namesto dosedanjih podskupin sedem do deset (VII – X). Spremembe so razvidne iz Priloge 1 k tej Okrožnici.

Na mesečne zbirne naročilnice izdane v zadnjih dneh aprila, na katerih so predpisane podskupine MP za inkontinenco VII – X, bo mogoče izdati še najkasneje do 25. 5. 2023.

* 1. Vpojnost za MP pri inkontinenci

S 1. 3. 2023 so bile uvedene določene spremembe pri nazivih MP pri inkontinenci. Spremembe so bile tudi v tem, da pri večini predlog v nazivu ni več podatka o minimalni vpojnosti. Zaradi enotnega ravnanja in enakopravne obravnave zavarovanih oseb zato Zavod prosi vse dobavitelje, da kot minimalno vpojnost, ki jih morajo izpolnjevati MP pri inkontinenci, dobavitelji pri zagotavljanju teh MP upoštevajo vpojnosti, ki so določene v posebnem sklepu o osnovnih zahtevah kakovosti. To velja za tiste MP, za katere so že določene osnovne zahteve kakovosti.

V dopolnjeni Prilogi 1 k tej Okrožnici je podatek o minimalni vpojnosti za MP pri inkontinenci tako, kot je to določeno s *Sklepom o osnovnih zahtevah kakovosti za medicinske pripomočke iz obveznega zdravstvenega zavarovanja.* [SKLEP O OZK.pdf (zzzs.si)](https://api.zzzs.si/ZZZS/info/egradiva.nsf/0/0d9a1884ca7b5653c125850a003687bc/%24FILE/SKLEP%20O%20OZK.pdf) .

Dobavitelje prosimo, da glede na navedeno preverijo ustreznost MP, ki jih imajo v pogodbi z Zavodom in v kolikor je to potrebno predlagajo spremembe v seznamu artiklov, ki je priloga k pogodbi ter to uredijo najkasneje do 10.5.2023.

**2. Potrošni materiali za inhalator – ponovna izdaja**

Potrošne materiale za inhalator lahko dobavitelj **od 10. 5. 2023** izda v sistemu ponovne izdaje. V sistemu ponovne, brez naročilnice zdravnika, lahko potrošne materiale za inhalator zavarovana oseba prevzame:

* pri istem dobavitelju, kot je prevzela inhalator
* če od prevzema inhalatorja še ni poteklo 2600 dni
* če gre za inhalator, ki ga je zavarovana oseba nazadnje prejela v breme obveznega zdravstvenega zavarovanja
* po izteku dobe trajanja predhodno prejetih potrošnih materialov za inhalator, dobe trajanja potrošnih materialov za inhalator so razvidne iz Okrožnice MP št. 1/2023.

Podatke za zapis ponovne izdaje v sistem on-line dobavitelj pridobi z branjem prejetega inhalatorja. Za ponovno izdajo potrošnih materialov za inhalator je treba skleniti aneks k pogodbi, s katerim se nove vrste MP vključijo v pogodbo.

1. **Električne negovalne postelje z dodatki – dodatno pojasnilo**

Izvajalci zdravstvenih storitev so Zavod v več primerih opozorili, da so posamezni dobavitelji pozivali zavarovane osebe, ki imajo v uporabi negovalno posteljo, naj se obrnejo na pooblaščene osebne zdravnike zaradi zamenjave *Negovalne postelje* (šifra 0519) za *Električno negovalno posteljo s trapezom za obračanje, varovalnima posteljnima ograjicama in posteljno mizico* (šifra 0566) (v nadaljevanju: *Električna negovalna postelja z dodatki)*. V zvezi s tem Zavod izpostavlja, da glede na to, da je pravica do *Električne negovalne postelje z dodatki* na novo uvedena kot pravica iz obveznega zdravstvenega zavarovanja, lahko o upravičenosti presoja le pooblaščeni zdravnik. V primeru, če pooblaščeni zdravnik ugotovi, da zavarovana oseba izpolnjuje navedena zdravstvena stanja in druge pogoje, ne glede na to, na kakšen način je zavarovana oseba prejela informacijo o pravici do električne negovalne postelje z dodatki, izda naročilnico za to posteljo.

Pravica do *Električne negovalne postelje z dodatki* za zavarovane osebe, za katere so določena zdravstvena stanja in drugi pogoji, ima po mnenju Zavoda pomembno vlogo za zavarovane osebe predvsem z vidika medicinske rehabilitacije in zdravstvene nege.

Navedeno stanje, ko zavarovane osebe na podlagi predhodne pravice do navadne postelje želijo uveljaviti pravico do *Električne negovalne postelje z dodatki,* je začasno stanje, zato prosimo pooblaščene zdravnike za razumevanje.

Zavod sicer dobaviteljem ni posredoval navodil o pozivanju zavarovanih oseb k zamenjavi navadne postelje z *Električno negovalno posteljo z dodatki*, vendar glede na to, da ta obvestila lahko razumemo tudi kot obveščanje zavarovanih oseb o njihovih pravicah menimo, da to ni sporno.

1. **Vezano na uvedbo sprememb 10. 5. 2023:**
* Testna verzija sistema On-line bo na razpolago do 11. 4. 2023
* Spremembe in dopolnitve šifrantov bodo v delu, ki se nanaša na MP, objavljeni in na razpolago od 1. 4. 2023
* Tehnično navodilo za uporabo sistema on-line zdravstvenega zavarovanja je na razpolago
* Zavod bo novosti v šifrantih predstavil SW hišam

Lepo pozdravljeni.

Pripravila: mag. Ana Vodičar

Alenka Franko Hren vodja-direktorica področja I

Drago Perkič področje za odločanje o pravicah

 in za medicinske pripomočke

Priloga:

* Priloga 1